**ВЪТРЕШНИ ПРАВИЛА ЗА ПРОТИВОДЕИСТВИЕ НА КОРУПЦИЯТА**

**В ОД „ЗЕМЕДЕЛИЕ“ ЯМБОЛ**

**ГЛАВА ПЪРВА**

**ОБЩИ ПОЛОЖЕНИЯ**

**Раздел І**

**Обхват, цел и принципи**

**Чл. 1.** Тези Вътрешни правила регламентират условията и реда за постъпване, регистриране, проверка, препращане и архивиране на постъпили в ОД „Земеделие“ Ямбол (ОДЗ) сигнали съдържащи твърдения за наличие на корупция, корупционни прояви и/или конфликт на интереси.

**Чл. 2.** Настоящите Вътрешни правила имат за цел осигуряване на защита на лицата, подали сигнали за корупция, корупционни прояви и/или конфликт на интереси (наричани на места по-долу в текста съкратено сигнали) чрез предприемане на конкретни мерки за това.

**Чл. 3.** Лице, което е подало сигнал в ОДЗ, съдържащ твърдения за корупция, корупционни прояви и/или конфликт на интереси, включително и пред Комисията за противодействие на корупцията и за отнемане на незаконно придобитото имущество (КПКОНПИ) не може да бъде преследвано само за това.

**Чл. 4.** (1) Действия по защита на лицата, подали сигнали се предприемат от момента на подаване на съответния сигнал в администрацията на ОДЗ (чрез подаване/постъпване в деловодството на дирекцията, в специална кутия за сигнали; електронен адрес; телефон; публикация в средства за масово осведомяване и др.) до отпадане на необходимостта от това.

 (2) Задължения за предприемане на конкретни действия по предходната алинея имат всички служители в администрацията на ОДЗ, чиито служебни задължения, пряко или косвено им позволяват достъп до информацията, касаеща личните данни на подателя на сигнала, както и до изложените обстоятелства в него.

**Чл. 5.** (1) Със защитата, предвидена в тези Вътрешни правила, се ползват и служители на ОДЗ, подали сигнали за наличие на корупция, корупционни прояви и/или конфликт на интереси.

(2) Лице, което е уволнено, преследвано или по отношение на което са предприети действия, водещи до психически и/или физически тормоз, заради това, че е подало сигнал, има право на обезщетение за претърпените от него имуществени и неимуществени вреди по съдебен ред.

**Чл. 6.** При осъществяване на служебните си задължения, свързани с постъпването, регистрирането, движението, разпределянето, разглеждането, препращането и произнасянето по сигнали, съдържащи твърдения за корупция, корупционни прояви и/или конфликт на интереси, както и по отношение на всички документи, касаещи тези сигнали, служителите в ОДЗ, спазват настоящите правила, както и принципите и правилата за поведение, регламентирани в Кодекса за поведение на служителите в държавната администрация и в Етичния кодекс на служителите в ОД „Земеделие“ Ямбол.

**Раздел ІІ**

**Обхват на защитата**

**Чл. 7.** Защитата на лицата, подали сигнали, съдържащи твърдения за корупция, корупционни прояви и/или конфликт на интереси се осъществява, чрез прилагане на регламентиран достъп при постъпването, регистрирането, движението, разпределянето, разглеждането, препращането и произнасянето по тези сигнали, насочени към:

1. неразкриване самоличността на лицето, подало съответния сигнал;

2. неразгласяване на лични данни за лицето, подало сигнала, станали известни в хода на изпълнение на служебните задължения при реализирането на посочените дейности;

3. неразкриване на обстоятелствата и твърденията, изложени в сигнала;

4. неразгласяване на лични данни и обстоятелства, посочени в сигнала, но касаещи други лица, различни от неговия подател;

5. опазване на всички писмени документи, предоставени/изготвени при и/или по повод движението/разглеждането/препращането на сигнала, както и неразгласяване на съдържащата се в тях информация, констатации и предложения.

**Чл. 8.** Механизмите, осигуряващи контрол при постъпването, регистрирането, движението, разпределянето, разглеждането, препращането и произнасянето по сигнали, съдържащи твърдения за корупция, корупционни прояви и/или конфликт на интереси, са:

1. създаване на специален ред и условия за подаването и регистрирането на сигналите, съдържащи твърдения за корупция, корупционни прояви и/или конфликт на интереси – чрез деловодство, кутия за сигнали, телефон за сигнали, електронен адрес за подаване на сигнали или чрез средствата за масово осведомяване.

2. Своевременно извършване на конкретни действия по преглед, проверка и докладване от комисия за противодействие на корупцията.

3. Определяне на конкретни задължения и/или правомощия на отделните служители от комисията за противодействие на корупцията, ангажирани пряко или косвено при реализирането на процесите, свързани със събирането, съхраняването, използването и предоставянето на информация, при и/или по повод тези сигнали;

4. Осъществяване на контрол за стриктно спазване на служебните задължения по предходните точки, от страна на Директора на ОДЗ на комисията за противодействие на корупцията.

**Чл. 9.** (1) Служителите от ОДЗ, на които е възложено осъществяването на дейностите по чл. 8, т. 2 от настоящите Вътрешни правила по конкретен сигнал, преди извършването на проверката по сигнала, предлагат - при необходимост, на Директора на ОД „Земеделие“ Ямбол, предприемането на мерки за опазване достойнството на подалия сигнала, включително и мерки, насочени към предотвратяване на действия, чрез които му се оказва психически и/или физически тормоз, при наличие на данни за това.

 (2) Служител, срещу който е подаден сигнал, се отстранява от разглеждането на преписката, по отношение на която се съдържат твърдения за него. Предприемат се действия по ограничаване на всякакъв достъп на този служител до информацията и документите по преписката.

(3) Отстраняването по ал. 2, респ. ограничаването по същата алинея, се извършва с разпореждане на Директора на ОД „Земеделие“ Ямбол

**ГЛАВА ВТОРА**

**ДВИЖЕНИЕ НА СИГНАЛИТЕ, СЪДЪРЖАЩИ ТВЪРДЕНИЯ ЗА КОРУПЦИЯ, КОРУПЦИОННИ ПРОЯВИ И/ИЛИ КОНФЛИКТ НА ИНТЕРЕСИ И НА СВЪРЗАНИТЕ С ТЯХ ДОКУМЕНТИ**

**Раздел І**

**Постъпване, регистрация и разпределяне на сигналите**

**Чл. 10.** (1) За регистрирането на сигнали, съдържащи твърдения за корупция, корупционни прояви и/или конфликт на интереси в деловодната система на ОДЗ, се създава специален индекс - ЗПКОНПИ - „К“ – и пореден номер и ЗПКОНПИ – КИ - и пореден номер където:

-К означава, сигнал съдържащ твърдения за корупция и/или корупционни прояви§

-КИ означава, сигнал съдържащ твърдения за конфликт на интереси;

(2) Сигнали, подадени в деловодството на ОДЗ, съдържащи твърдения за корупция, корупционни прояви и/или конфликт на интереси, се приемат и регистрират в деловодството на ОД „Земеделие“ Ямбол.

(3) Видът на сигнала се класифицира от неговия подател като такъв, съдържащ твърдения за корупция, корупционни прояви и/или конфликт на интереси, за което съответният приемащият служител в деловодството, изрично изисква определянето му от лицето, подаващо сигнала.

(4) Регистрираните сигнали се предават на председателя на комисията за противодействие с корупцията, за докладване пред комисията, за допълнителен преглед в деня на получаване. При прегледа, сигналът се класифицира като такъв, ако е подаден с изискуемите данни по чл. 48 от Закона за противодействие на корупцията и отнемане на незаконно придобито имущество и съгласно утвърдения от Председателя на Комисията за противодействие на корупцията и отнемане на незаконно придобито имущество Образец – Приложение № 1

 (5) При установено при прегледа от комисията, несъответствие с посоченото в ал. 3 същият се връща за пререгистриране по общия ред.

**Чл. 11.** (1) Сигнали, съдържащи твърдения за корупция, корупционни прояви и/или конфликт на интереси, постъпили по електронна поща или по телефон не се приемат от деловодството.

(2) Получателите ги предават незабавно на председателя на комисията за противодействие с корупцията, който предприема необходимите действия по тяхното регистриране по посочения по-горе ред.

**Чл. 12.** (1) Достъп до поставената за подаване на сигнали кутия в сградата на ОДЗ и нейните структури, имат служител/и от комисията, определени със заповед на Директора на ОД „Земеделие“ Ямбол.

 (2) Лицата по предходната алинея, извършват проверка на съдържанието на кутията за подаване на сигнали, съдържащи твърдения за корупция, корупционни прояви и/или конфликт на интереси не по малко от 1 път седмично.

 (3) След извършване на проверката, служителят/ите по ал.1 изготвя/т незабавно опис на сигналите, съдържащи твърдения за корупция, корупционни прояви и/или конфликт на интереси, след което той се подписва от тях. Задължително се вписва дата на съставяне на описа.

 (4) Описът по предходната алинея съдържа следната информа­ция – името на подателя и лицето/структурното звеното, към което е насочен сигнала.

(5) След изготвянето и подписването на описа, същият, както и постъпилите сигнали се предава за регистриране по определения в настоящите правила ред.

(6) За сигнал се приема и публикация в средствата за масово осведомяване, ако отговаря на условията по чл. 48, ал. 1, т. 2 – 4 от ЗПКОНП.

(7)Публикациите се предоставят в комисията за противодействие с корупцията с придружително писмо, регистрирано с регистрационен индекс ЗПКОНПИ – К или КИ, за предприемане на необходимите действия.

**Чл. 13. (1)** Преписките по сигналите, съдържащи твърдения за корупция, корупционни прояви и/или конфликт на интереси се описват в деловодната система със следните данни:

**1.** Сигнал/писмо с уникален регистрационен индекс по реда на неговото постъпване. В относно се прави кратко описание на изложените твърдения/ обстоятелства/ повдигнатия/тите въпрос/и в сигнала, без посочване на лични данни на подателя на сигнала или лица, описани в него;

**2**. Първоначалното насочване на сигнала е към председателя на комисията за противодействие с корупцията

(2) Всички други документи свързани със сигнала – заповеди, вътрешни и/или изходящи и входящи писма, писма за препращане в компетентен проверяващ орган и други, относими към сигнала, се описват в деловодната система с кратко описание. Документите следва да се регистрират с регистрациония номер на сигнала и дата на регистриране.

 (3) Сигналите, както и документите за последващи действия по тях не се сканират.

 (4) Достъп до преписките имат само Директора на ОД „Земеделие“ Ямбол, оправомощените длъжностни лица от комисията за противодействие с корупцията , определени със заповед.

(5) В комисията за противодействие с корупцията, за всяка преписка по сигнал се създава досие, номерът на което съвпада с номера на сигнала от деловодната система на ОДЗ.

Досието съдържа всички документи по преписката в оригинал и/или копия.

 (6) Нови сигнали или допълнения по преписки с обстоятелства, касаещи вече подаден сигнал за корупция, корупционни прояви и/или конфликт на интереси се вписват със същия регистрационен номер и по такъв начин, че да не бъде засегната информацията от предходни вписвания.

**Чл. 14.** Информация и данни от преписките се предоставя на други органи, организации и/или трети лица, когато това е предвидено в закон и/или след преценка и изрично разпореждане на Директора на ОДЗ.

**Чл. 15.** Електронната база от данни за подадените сигнали, съдържащи твърдения за корупция, корупционни прояви и/или конфликт на интереси съдържа чувствителна информация, поради което освен стандартната защита, подлежи на защита допълнително, чрез подходящи хардуерни и софтуерни средства за мрежова и информационна сигурност и ограничен достъп до нея само на оправомощени лица..

**Раздел ІІ**

 **Съдържание на сигналите, разглеждане, докладване и произнасяне по сигналите. Архивиране и опазване на сигналите и всички свързани с тях документи**

**Чл. 16.** (1) Всеки сигнал следва да съдържа:

 1. трите имена, единен граждански номер, адрес, телефон, факс и електронен адрес на подателя, ако има такъв;

 2. имената на лицето, срещу което се подава сигналът, и заеманата от него публична длъжност;

 3. конкретни данни за твърдяното нарушение, в т. ч. място и период на извършване на нарушението, описание на деянието и други обстоятелства, при които е било извършено;

 4. позоваване на документи или други източници, които съдържат информация, подкрепяща изложеното в сигнала, в т. ч. посочване на данни за лица, които биха могли да потвърдят съобщените данни или да предоставят допълнителна информация;

 5. дата на подаване на сигнала;

 6. подпис на подателя.

 (2) Към сигнала може да се приложат всякакъв вид източници на информация, подкрепящи изложените в него твърдения.

 (3) Сигналът се подава по Образец за подаване на сигнал по чл. 48 от ЗПКОНПИ, утвърден от Председателя на Комисията за противодействие на корупцията и отнемане на незаконно придобито имущество – Приложение № 1 към настоящите правила. Изключения за подаване се приемат само когато сигналът е от средствата за масово осведомяване.

**Чл. 17.** (1) За резултатите проверките (включително констатираните слабости, пропуски и/или нарушения, направените изводи и дадените препоръки и/или предложения) се изготвя доклад от председателя на комисията до Директора на ОДЗ

(2) Докладите, съдържащи резултатите от извършените проверки по постъпили сигнали, съдържащи твърдения за корупция и корупционни прояви, се изготвят само в два екземпляра.

 (3) След регистрирането им се предоставят на Директора на ОДЗ

 (4) След поставяне на резолюция по доклада от страна на Директора на ОДЗ, същият се връща на комисията за противодействие с корупцията. Докладът представлява част от преписката по сигнала.

 (5**)** Последващите действия в изпълнение на резолюцията на Директора на ОДЗ се предприемат от комисията.

**Чл. 18**. (1) Разпоредбите на настоящите правила се прилагат по отношение постъпилите сигнали, съдържащи твърдения за корупция или конфликт на интереси само дотолкова, доколкото са в правомощията на комисията за противодействие с корупцията, съгласно ЗПКОНПИ.

 (2) Проверките по сигнали за конфликт на интереси се осъществява по ред съгласно Наредбата по § 2, ал. 6 от Допълнителните разпоредби на ЗПКОНПИ.

 (3) Сигналите, които не са компетентността на ОДЗ, незабавно се препращат на компетентния орган при спазване изискванията на настоящите правила относно опазване данните на подателя на сигнала.

 **Чл. 19.** (1) Достъп до информацията, съдържаща се в доклада на комисията, в резултат на извършената проверка, имат Директора на ОДЗ, Главния секретар на ОДЗ и служителите работещи/ работили по преписката.

 (2) Информация и данни от доклада по предходната алинея се предоставят на други органи, организации и/или трети лица, когато това е предвидено в закон и/или след преценка и изрично разпореждане на Директора на ОДЗ.

**Чл. 20.** Архивирането на сигналите, както и на всички други документи и/или материали, предоставени/изготвени при и/или по повод движението/проверката/препращането им се осъществява при спазване изискванията на настоящите правила.

**Чл. 21. (1)** Публикуването на информация за подадените сигнали, съдържащи твърдения за корупция и корупционни прояви, се извършва като се оповестяват данни за:

1. броя подадени сигнали; синтезирана информация за направените твърдения;

2. броя на основателните и неоснователни твърдения (без посочване на данни за подателите и за звената/служителите/второстепенните разпоредители с бюджет, срещу които са подадени сигналите).

**(2)** Информацията по ал. 1 се публикува периодично на официалната страница на ОДЗ в Интернет. Данните, които се публикуват, се предоставят от определен от председателя на комисията член.

 **(3)** Контролът по изпълнението на задължението за публикуване на информация се осъществява от Председателя на комисията.

**ГЛАВА ТРЕТА**

**ПРАВИЛА ЗА ПРЕДСТАВЯНЕ НА ДЕКЛАРАЦИИ ЗА ИМУЩЕСТВО И ИНТЕРЕСИ**

**по чл.35, ал.1, т.2 от ЗПКОНПИ И КОНТРОЛ**

**Чл.22** (1) Всеки един служител на ОДЗ, при постъпване по служебно или трудово правоотношение е длъжен в рамките на 1 месец от постъпването, да представи първоначална декларация за имущество и интереси по чл.35, ал.1, т.2 от ЗПКОНПИ, пред органа по назначаване/работодател.

(2**)** Всички служители на ОДЗ е длъжен в срок до 15 май ежегодно да представя ежегодно декларация за имущество и интереси по чл.35, ал.1, т.2 от ЗПКОНПИ, пред органа по назначаване/работодател.

(3) Всички служители на ОДЗ е длъжен в рамките на 7 дневен срок при промяна на първоначално декларираните обстоятелства в декларация за имущество и интереси, да подаде нова с променените обстоятелства, пред органа по назначаване/работодател.

(4) Всички служители на ОДЗ, при прекратяване на служебното и трудовото правоотношение е длъжен да представи пред органа по назначаване/работодател, декларация за имущество и интереси.

(5**)** Лица с които е прекратено служебното или трудовото правоотношения са длъжни при изтичане на едногодишния срок от прекратяването да подадат пред органа по назначаване/работодател, декларация за имущество и интереси.

(6) Комисията за противодействие на корупцията, извършват ежегодно, в периода от 16 май до 30 юни, проверка на подадените декларации за имущество и интереси.

(7) Председателя на комисията а противодействие на корупцията, съставя протокол за извършената проверка по ал.6 и докладва на органа по назначаване/работодател, за установеното.

(8**)** В случаите, когато при проверката се установи, нарушение наразпоредбите на настоящата глава, които са докладвани на органа по назначение/работодател по надлежния ред, със своя резолюция до комисията определя предприемането на последяващи действия

(9) В случаите, когато в хода на извършената проверка по настоящата глава, се установи извършено престъпление, комисия е докладва незабавно на органа по назначение/работодател за изпращане на сигнал до компетентните органи.

**ГЛАВА ЧЕТВЪРТА**

**МЕРКИ ПО ПРИЛАГАНЕ**

**Чл. 23.** (1) Настоящите Вътрешни правила подлежат на задължително спазване от всички служители на ОДЗ.

(2**)** Всички служители на ОДЗ, ангажирани пряко или косвено с постъпването, регистрирането, движението, разпределянето, разглеждането, препращането и произнасянето по сигнали, съдържащи твърдения за корупция, корупционни прояви и/или конфликт на интереси, както и с изготвянето/ получаването/ препращането на документи, касаещи тези сигнали, изпълняват служебните си задължения при спазване на разпоредбата на чл. 7, за което подписват декларация – Приложение 2 към настоящите Вътрешни правила.

(3) По искане на проверяващите декларация подписват и други служители, които предоставят данни, документи или писмени обяснения, свързани с факти и обстоятелства, посочени в сигналите.

(4) Копие от заповед с която е определен състава на комисията за противодействие с корупцията за работа със сигнали за корупция и/или корупционни прояви или конфликт на интереси се съхранява в служебното или трудово досие на всеки служител. В досиетата се съхраняват оригиналите на подписаните от тях декларации.

(5) Декларациите на служителите по ал. 3 се съхраняват като приложение към докладите за извършените проверки.

**Чл. 24**. Всяко нарушение на настоящите Вътрешни правила е основание за търсене на дисциплинарна отговорност, съгласно разпоредбите на Закона за държавния служител и Кодекса на труда, независимо от подлежащите санкции по реда на чл. 176 от Закона за противодействие на корупцията и за отнемане на незаконно придобитото имущество. (**Чл. 176**. За нарушение на задълженията по чл. 49, ал. 1 на виновното длъжностно лице се налага глоба от 5000 до 20 000 лв., ако извършеното не съставлява престъпление).

**Чл. 25** Промените в настоящите правила се утвърждават по реда, по който са издадени.

 **Приложение № 1 към чл. 16,ал. 3**

**С И Г Н А Л**

**за корупция или за конфликт на интереси**

от ……………………………………………………………, ЕГН ……………….

*(трите имена на подателя)*

…………………………………………………………………………………………

*(адрес)*

телефон: ……………….., факс: ……………….. и електронен адрес ………………………….. *(ако има такъв);*

*1) имената на лицето, срещу което се подава сигналът, и заеманата от него висша публична длъжност:*

……………………………………………………………….......................................

…………………………………………………………………………………………

…………………………………………………………………………………………

*2) конкретни данни за твърдяното нарушение, в т. ч. място и период на извършване на нарушението, описание на деянието и други обстоятелства, при които е било извършено:*

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

*3). позоваване на документи или други източници, които съдържат информация, подкрепяща изложеното в сигнала, в т. ч. посочване на данни за лица, които биха могли да потвърдят съобщените данни или да предоставят допълнителна информация:*

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

**дата на подаване на сигнала: подпис на подателя:**

-------------------------------------------------------------------------------------------------------

*Образецът на сигнал е утвърден от Председателя на Комисията за противодействие на корупцията и за отнемане на незаконно придобито имущество на основание чл. 48, ал. 3 от Закона за противодействие на корупцията и за отнемане на незаконно придобитото имущество*

*Към сигнала може да се приложат всякакъв вид източници на информация, подкрепящи изложените в него твърдения.*

*Анонимни сигнали не се разглеждат и не се препращат по компетентност*

Приложение № 2 към чл. 23, ал. 2

**ДЕКЛАРАЦИЯ**

Долуподписаният/ата..............................................................................................,

ЕГН........................................л.к., №............................изд. на .................................,

на длъжност................................................................................................................

ДЕКЛАРИРАМ, ЧЕ:

Във връзка с възложената ми със Заповед № ................................. дейност, свързана с:

* Получаването и регистрацията в деловодството на подадени в ОД „Земеделие“ Ямбол сигнали, съдържащи твърдения за наличие на корупция, корупционни прояви и/или конфликт на интереси, като и регистрацията на всички други документи, свързани с тези сигнали;
* Проверка по сигнал, съдържащ твърдение за наличие на корупция, корупционни прояви и/или конфликт на интереси;
* Предоставящ документи и данни във връзка с проверка на сигнал, съдържащи твърдения за наличие на корупция, корупционни прояви и/или конфликт на интереси.

*(излишното се зачертава)*

1. Няма да разпространявам сведения и факти, представени ми като информация и свързани с/със и/или представляващи:

1.1 самоличността на лицето, подало съответния сигнал;

1.2. лични данни за лицето, подало сигнала, станали известни в хода на изпълнение на служебните задължения при реализирането на посочените дейности;

1.3 обстоятелства и твърдения, изложени в сигнала;

1.4. лични данни и обстоятелства, посочени в сигнала, но касаещи други лица, различни от неговия подател

2. Няма да ползвам станалите ми известни сведения и факти за никаква друга цел.

3. Ще пазя отговорно и няма да разпространявам всяка получена/подадена информация, електронен или писмен документ предоставени/ изготвени при и/или по повод движението/разглеждането/препращането на сигнала/ите Няма да разгласявам и да допускам разгласяването на съдържащата се в тях информация, констатации и предложения, няма да се възползвам за свое или чуждо облагодетелстване от горните сведения, факти и информация, станали ми известни при изпълнение на служебните ми задължения.

4. Няма да задържам и/или копирам предоставената ми писмена информация или такава на електронен носител.

Известно ми е, нося отговорност по чл. 176 от ЗПКОНПИ.

Дата.....................

ДЕКЛАРАТОР:...........................................................................................................................................................................................................................................

 /*име, презиме, фамилия, дирекция и заемана длъжност/*

(…............................................)

 */Подпис*/